، وه‌رفراوان) . ئه‌وه‌ بوی له‌ ٢٤ كانوون دويم ١٩٤٦ وه‌ سه‌رووكايه‌تی {قازی محه‌مه‌د} سه‌رووك پارت ديموكرات كوردستان ئيران ، دامه‌زرانن كوومار مه‌هاباد ئاشكرا كرياو هه‌ر له‌سه‌ره‌تاوه‌ ده‌سكرده‌ بنياتناين دامه‌زرياگه‌يل وه‌ڕيه‌وبردن ناوخوه‌يی و مه‌يدان په‌روه‌رده‌ . ئمجا وه‌ل ئاشكراكردن كوومار كوردستان (مه‌لا مسته‌فای بارزانی)وياوه‌ره‌يلی يه‌كم گرووپيگ بوين په‌يوه‌ندی وه‌و كووماره‌وه‌ كردن و به‌رزترين پۆست وپله‌ی سه‌ربازی دريا خود بارزانی .
ئه‌وه‌ بوی حكوومه‌ت كوردستان له‌ يه‌كم هه‌وڵی ده‌سكرده‌ په‌خشه‌وكردن رووشنهويری كوردی و قازی محه‌مه‌د وه‌ يه‌كم سه‌رووك كوومار كوردستان هه‌ڵوژرياو رووژيگ له‌شوون ئه‌وه‌ وه‌ی جووره‌ قه‌سه‌م ياسايی يا قانوونی خواردو وت : (قه‌سه‌م وه‌ خوداو، وه‌ قورئان گه‌وراو، وه‌ نيشتمان و، وه‌ شه‌ره‌ف نه‌ته‌وه‌ی كوردو، وه‌ په‌رچه‌م پيرووز كوردستان ، بايه‌سه‌ هه‌وڵ بيه‌م تا دويا هه‌ناسه‌م و گيان و ماڵ و خوينم له‌وه‌ر خاتر مقه‌يه‌تيكردن سه‌روه‌خوه‌يی وبه‌رزی په‌رچه‌م كوردستان به‌خت بكه‌م ) .
